ΦΚ Μπούντε/Γκλιμτ

Η **ΦΚ Μπούντε/Γκλιμτ** είναι μια νορβηγική ποδοσφαιρική ομάδα από την πόλη Μπούντε. Ιδρύθηκε στις 19 Σεπτεμβρίου 1916. Έδρα της ομάδας είναι το Ασπμύρα Στάντιον. Χρώματα της ομάδας είναι το κίτρινο και το μαύρο.

Η Μπούντε/Γκλιμτ είναι τετράκις πρωταθλήτρια Νορβηγίας, έχοντας κατακτήσει το Πρωτάθλημα Νορβηγίας τις αγωνιστικές περιόδους 2020, 2021, 2023 και 2024. Έχει επίσης κατακτήσει εννέα φορές το πλέον ανενεργό Βόρειο Κύπελλο Νορβηγίας, καθώς και δύο φορές το Κύπελλο Νορβηγίας. Υπήρξε η πρώτη ομάδα από τη βόρεια Νορβηγία που κατέκτησε εθνικό τίτλο, με την κατάκτηση του κυπέλλου το 1975, η πρώτη ομάδα της περιοχής που κατέκτησε το εθνικό πρωτάθλημα, καθώς και ο βορειότερος ευρωπαϊκός σύλλογος που έχει κατακτήσει εθνικό πρωτάθλημα.

Σήμα κατατεθέν της ομάδας είναι οι κίτρινες φανέλες και οι τεράστιες κίτρινες οδοντόβουρτσες που κουβαλούν οι οπαδοί της στους αγώνες, ήδη από τη δεκαετία του 1970. Μετά από 104 χρόνια ιστορίας, η ομάδα από το Μπούντε κατέκτησε το πρώτο πρωτάθλημα στην ιστορία της το 2020. Με προπονητή τον Κιέτιλ Κνούτσεν, που διορίστηκε το 2018 όταν η ομάδα βρισκόταν στην Α΄ κατηγορία Νορβηγίας και βασιζόμενη σε μια νεανική τριάδα ποδοσφαιριστών, τους Γιενς Πέτερ Χάουγκε, Φιλίπ Ζινκερνάγκελ και Κάσπερ Γιάνκερ, πραγματοποίησε μια εντυπωσιακή πορεία και κατέκτησε τον τίτλο.  Μετά την άνοδό της στην κορυφαία κατηγορία την περίοδο 2018, η ομάδα γνώρισε τη μεγαλύτερη επιτυχία στην ιστορία της, κατακτώντας το πρωτάθλημα τέσσερις φορές μέσα σε πέντε σεζόν. Παράλληλα, έφθασε στα προημιτελικά του ΟΥΕΦΑ Κόνφερενς Λιγκ το 2022 και στα ημιτελικά του ΟΥΕΦΑ Γιουρόπα Λιγκ το 2025, γίνοντας ο πρώτος νορβηγικός σύλλογος που έφτασε στους τέσσερις τελευταίους μιας ευρωπαϊκής διοργάνωσης συλλόγων. Την ίδια χρονιά προκρίθηκε για πρώτη φορά στη φάση πρωταθλήματος του ΟΥΕΦΑ Τσάμπιονς Λιγκ, καθιστάμενη η βορειότερη ομάδα που έχει αγωνιστεί σε αυτή τη φάση της διοργάνωσης, ενώ προκρίθηκε και στη φάση των «16» αποκλείοντας την Ίντερ Μιλάνου στον γύρο των πλέι-οφ.

## Ιστορία
Ο νέος σύλλογος ιδρύθηκε ως Fotballklubben Glimt. Ένας από τους ιδρυτές του συλλόγου, ο Erling Tjærandsen, πρώτος πρόεδρος του συλλόγου και αργότερα επίτιμο μέλος του συλλόγου, υπήρξε επίσης γνωστός ποδοσφαιριστής και σκιέρ. Ο πρώτος αγώνας της Γκλιμτ ήταν ενάντια στο Bodø Highschool.

Το 1919, η Γκλιμτ κέρδισε τον πρώτο της τίτλο: Πρωταθλητές κομητειών της Βόρειας Νορβηγίας. Στη δεκαετία του 1930, η ομάδα άρχισε επίσης να προπονείται σε εσωτερικούς χώρους για να μειώσει τον αντίκτυπο των έντονων αρκτικών χειμώνων.

Αυτή η νέα προσέγγιση στα τέλη της δεκαετίας του 1920 και στις αρχές της δεκαετίας του 1930 απέφερε κάποια θετικά αποτελέσματα και η έκτοτε καθιερώθηκε ως ο κορυφαίος σύλλογος στη Βόρεια Νορβηγία.

Ο σύλλογος άλλαξε το όνομά του το 1948, λόγω ενός παλαιότερου συλλόγου από το Trøndelag που είχε το ίδιο όνομα, και έκτοτε ονομάζεται Fotballklubben Bodø/Glimt. Η κάθετος ήταν αρχικά παύλα, αλλά άλλαξε σταδιακά άλλαξε η ονομασία της ομάδας, κατά τη δεκαετία του 1980 για να αποφευχθεί η σύγχυση, καθώς οι παύλες χρησιμοποιούνταν συχνά για να χωρίσουν τις ομάδες στα κουπόνια στοιχημάτων και στους πίνακες αποτελεσμάτων στις εφημερίδες.

Μέχρι το 1963, οι ομάδες από τη Βόρεια Νορβηγία δεν είχαν δικαίωμα να αγωνιστούν στο Νορβηγικό κύπελλο. Στην πρώτη της εμφάνιση στο θεσμό (1963), η ομάδα έφτασε μέχρι τον 4ο γύρο μετά από μια εντός έδρας νίκη 7–1 επί της Nordil και δύο εκτός έδρας νίκες (επί της Nidelv (από το Τρόντχαϊμ και στη συνέχεια επί της Ρόσενμποργκ. Στον τέταρτο γύρο, η ομάδα αποκλείστηκε από την Frigg Oslo FK.

Μόλις το 1972 οι βόρειες ομάδες απέκτησαν το δικαίωμα να προβιβάζονται στην κορυφαία κατηγορία της Νορβηγίας. Αυτό οφειλόταν στην παλιά πεποίθηση ότι οι ομάδες από το Βορρά δεν μπορούσαν να αγωνιστούν στο ίδιο επίπεδο με τις νότιες ομάδες.

Η Μπόντε/Γκλιμτ είναι μία από τις μόλις τρεις ομάδες από Βόρεια Νορβηγία που έχουν παίξει στην κορυφαία κατηγορία ποδοσφαίρου της χώρας, ενώ οι άλλες δυο είναι οι Tromsø IL και η FK Mjølner.

Από το 1973, η Νορβηγία είχε καθιερώσει τρεις δεύτερες κατηγορίες: δύο κατηγορίες για τις νότιες ομάδες και μία για τις βόρειες ομάδες. Η Μπόντε/Γκλιμτ χρειάστηκε τρία χρόνια για να κερδίσει την προαγωγή, λόγω των κανόνων προαγωγής. Οι κάτοχοι της πρώτης θέσης στις δύο νότιες κατηγορίες κέρδισαν αμέσως άνοδο, αλλά ο κάτοχος της πρώτης θέσης στη βόρεια δεύτερη κατηγορία έπρεπε να αγωνιστεί σε αγώνες πλέι οφ εναντίον των δύο κατόχων της δεύτερης θέσης από το νότο. Αυτό το σύστημα πρωταθλήματος προκάλεσε μεγάλη πικρία στο βορρά. Αυτό επιδεινώθηκε το 1975 όταν η Μπόντε/Γκλιμτ, ως ο πρώτος σύλλογος από τη Βόρεια-Νορβηγία, κέρδισε το Κύπελλο Νορβηγίας, αλλά δεν κέρδισε την άνοδο λόγω των ειδικών κανόνων πλέι οφ για τις ομάδες της Βόρειας Νορβηγίας.

Τη σεζόν 1974 και 1975, η Μπόντε/Γκλιμτ κέρδισαν το πρωτάθλημα του βορρά, αλλά παρόλα αυτά έχασαν ξανά στα play-offs.

Το 1976, η Μπόντε/Γκλιμτ κατάφερε επιτέλους να κερδίσει την άνοδο στην Α' Εθνική.

Μετά από ένα καταπληκτικό ντεμπούτο στην κορυφαία κατηγορία το 1977 — δεύτερη θέση στο πρωτάθλημα πίσω από την Λίλεστρεμ, η ομάδα αγωνίστηκε ακόμη 4 σεζόν στο κορυφαίο επίπεδο πριν από τον υποβιβασμό της, το 1980, τερματίζοντας τελευταία στην 12η θέση.

Η δεκαετία του 1980 ήταν οι πιο σκοτεινές ώρες στην ιστορία του συλλόγου, με την Μπόντε/Γκλιμτ να αγωνίζεται στη 2η κατηγορία αλλά και στην περιφερειακή 3η κατηγορία. 

Αυτό το καθοδικό σπιράλ άλλαξε το 1991. Με επικεφαλής τον προπονητή Jan Muri, η ομάδα προήχθη στην 1η κατηγορία. Την επόμενη σεζόν προσέλαβε τον Τροντ Σόλιντ ως προπονητή και η ομάδα κέρδισε την 1η κατηγορία της σεζόν 1992.

Επιτέλους, το 1993, η Μπόντε/Γκλιμτ επέστρεψε στην κορυφαία κατηγορία, και όπως και κατά την πρώτη σεζόν της, το μακρινό 1977, κατέλαβε τη δεύτερη θέση στο πρωτάθλημα. 

Αυτή τη φορά μάλιστα κατάφερε επίσης να κερδίσει τον τελικό του κυπέλλου (2–0 επί του Στρέμσγκοντσετ).
## Αντιπαλότητα
Ο μεγαλύτερος αντίπαλος του συλλόγου είναι η Tromsø Idrettslag. Οι μεταξύ τους αναμετρήσεις, γνωστές κι ως «μάχες για τη Βόρεια Νορβηγία», είναι από τους πιο διάσημους αγώνες στο νορβηγικό ποδόσφαιρο και συχνά χαρακτηρίζονται από αμφιλεγόμενα γεγονότα τόσο εντός όσο και εκτός γηπέδου.

## Ευρωπαϊκές συμμετοχές
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

### Συνοπτικά

## Τίτλοι-Διακρίσεις
*Πρωτάθλημα ποδοσφαίρου Νορβηγίας:
****Πρωταθλήτρια (4)**: 2020, 2021, 2023, 2024
**Φιναλίστ (6): 1977, 1993, 2003, 2019, 2022, 2025
*Κύπελλο Νορβηγίας:
****Κυπελλούχος (2)**: 1975, 1993
**Φιναλίστ (5): 1977, 1996, 2003, 2021, 2023
*Α΄ κατηγορία Νορβηγίας:
****Πρωταθλήτρια (2)**: 2013, 2017

## Παραπομπές

## Εξωτερικοί σύνδεσμοι
*


Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1916